MAGYARORSZÁG TÖRTÉNETI EMLÉKEI AZ 1896. ÉVI EZREDÉVES ORSZÁGOS KIÁLLÍTÁSON

# EMLÉKÉRMEINK.
IRTA: GOHL ÖDÖN

DICSŐ emlékű királyunk: Hunyadi Mátyás és neje Beatrix arczképes emlékérmei nyitják meg medáliáink hosszú sorát, melyben hazánk egész további történetének érczbe vésett vázlatát föltaláljuk. Beatrix érméről pár év óta tudjuk, hogy Gian Christophoro Romano műve, míg a Mátyás-féléknek nyilvánvalóan szintén olasz mestereit máig sem tudjuk megnevezni. Mátyás emlékére 1542-ben Körmöczbányán Guglinger Farkas készített egy czímeres érmet, – az első hazai emlékérmet, – hasonlóképen az ő művei a II. Lajos 1508-iki koronázására készült ismeretes arany és ezüst medáliák. Ugyancsak Körmöczön véste ifj. Behaim Bernát II. Lajos érmeit a király lovas alakjával, továbbá a mohácsi csata képével. Habsburg-házbeli királyaink magyar vonatkozású emlékérmeit nagyrészt külföldön készítették, ugyanazon mesterek, kik az uralkodóház megbízásából annak egyéb medáliáit is vésték. Itthon csak a körmöczi, nagybányai és erdélyi verdékben működő éremvésők foglalkoztak a művészet ezen ágával. Ezekre kivánjuk itt első sorban terelni az olvasó figyelmét. I. Ferdinánd alatt az említett Guglinger Farkas, meg Thundl Akácz, Fiesel, helyesebben Fuessl Kristóf és Richter Lukács éremverők dolgoztak Körmöczön. Thundl műve Ferdinánd 1541-iki ismeretes nagy érme a király lovas alakjával és két vallásos érem, Krisztus fölfeszítésével és föltámadásával. Fuessltől három érmet ismerünk Krisztus arczképével, egyet a forrást fakasztó Mózessel, meg Krisztus és a szamáriai asszony jelenetével, másokat Sámsonnal, a megfeszítés és a feltámadás ábrázolásával, meg Ádám és Évával. II. Miksa alatt Richter Lukács vésett Körmöczön egy igen szép nagy érmet Ádám és Évával és Krisztus születésével, szellős oszlopos kupola-csarnokkal (1563). Gienger és egyéb körmöczi kamaratisztek arczképes és czímeres érmeinek hosszú sora, ha nem is nevezhetjük meg az illető mestereket minden egyes esetben külön-külön, bnizonyos, hogy Körmöczön készült. II. Rudolf alatt Elsholz Joachim és Sackh vagy Sockh Mihály véstek érmeket Körmöczön. Utóbbinak művei: Esztergom megvívására Mátyás főherczeg lovas alakjával (Militemus, 1595). Gienger Frigyes, Hohenberger D., Fleisch Gy. kamaratisztek és Hohenberger Judit érmei, meg egy Krisztus-érem. Ez időtájban a különféle vallásos tárgyú érmek készítése nagyban dívott Körmöczön. Az említett Sackh Mihály későbbi kiváló művei II. Mátyás arczképes koronázási érme (a szent korona első ízben szerepel ezen az érmen), hátlapján czímerekkel, egy másik érem II. Ferdinánd pozsonyi koronázására, a főherczeg igen finomul vésett lovas alakjával Sackh A. műve és szintén Körmöczön készült II. Mátyás alatt, sőt később is, az 1640-es évekig, Haider Dániel is vésett érmeket Körmöczön, sziglájáról és ennek hiányában stiljéről itélve. Lósy Imre, Muschinger Vincze, id. Sockh János és Telegdi János érmeit hajlandók vagyunk neki tulajdonítani, szintúgy Bethlen Gábor arczképes érmét, hátlapján czímerével mely szintén Körmöczön készült. II. Ferdinánd alatt az említett Sackh A. és Hans Guesz, ki III. Ferdinánd alatt is szolgált, véstek érmeket Körmöczön. Guesz művei: II. Ferdinánd koronázási tallérja, az ő és neje, valamint III. Ferdinánd és neje arczképes érmei, egy körmöczi, iskolai jutalomérem, a Hoflinger-Frisowitz, a Wendenstain s a Roth Herman-féle érmek, arczképpel, czímerrel, illetve Krisztusfejjel, meg egy, a campo dei fiori-i érem kategóriájába tartozó héber feliratú Krisztus-érem, pár talizmán és vallásos tárgyú érem. A körmöczi szent György-tallérok ismert tipusát Haider Dániel véste ki először a Muschinger-érem hátlapján (1618 táján). Utána Roth (Christian Herman) és ennek fia Herman, kik I. Lipót idejében működtek Körmöczön, vulgarizálták e tipust a hajós hátlappal egyesítve. A Rothoktól még I. Lipót-féle koronázási érmeket, két érmet Buda visszavételére s egy nagy, ritka érmet ismertünk Károly főherczeg születésére. Roth Herman III. Károly alatt is dolgozott még, (nagy szt. György-érem 1733-ból) Erdélyben Gyulafehérvárott Hoffman I. C. és Schuler György véstek érmeket (Stainville-érem és Szent György-tallér), ismeretlen nevű körmöcvzi éremvésnökök pedig különféle barátság-érmeket. Pozsonyban Vedrődi Pál, Erdélyben Köleséri Sámuel (Virmondt-érem), Mária Terézia alatt Körmöczön Donner Ignácz, II. Ferencz alatt Gyulafehérvárott a két Wurschbauer Károly (apa és fia) készítettek medáliákat. Ez utóbbiak művészete különösen termékeny volt és számos munkájuk forog közkézen. Keresztelő-érmeket és naptárérmeket is készítettek. V. Ferdinánd alatt Bécsben a magyar származású Boehm I. D., itthon Fruman A. (Bezerédy-plakett) és Ferenczy István (VII. Pius, Hunyadi) készítettek magyar vonatkozású emlékérmeket. A modern magyar emlékérmek gazdagabb sorozata már e retrospektiv összefoglalás keretén kívül esik.

508. ábra. Mátyás király bronz emlékérme.

Sok olyan érmünk van, koronázási, arczképes czímeres és egyéb alkalmi érmek, melyek itthon készültek, de mestereiket nem ismerjük. Ilyenek még a nagybányai keresztelő-tallérok 1629-ből és 1643-ból, továbbá az erdélyi fejedelmek medáliái és tíz aranyos, medália számba menő nagy érmei is. Említenünk kell Varou Dánielt, a ki nolens volens, véste Körmöczön II. Rákóczy Ferencz remek érmeit. – A külföldi mesterek neveit is, kik magyar vonatkozású medáliákat véstek, kötelességünknek ismerjük itt felsorolni; sok szép és érdekes munkájukban volt alkalmunk kiállításunkon gyönyörködni. Az olaszok közül Leone Leoni, A. Fontana, Cesare da Bagno, P. Paolo Romano, Alex. és Ant. Abondio, Gennaro, Hamerani, aztán a nancy-i F. de St. Urbain, a németek közül a két Maler, Kittel, Hautsch, Lauffer, Hoffmann, Nürnberger, Müller, Brunner, Werner, Richter, Vestner, Donner, Wideman, Kraft, Radnitzky, Tautenhayn és mások készítettek magyar vonatkozású emlékéremeket. Ezek nagyobbára a koronázási, hódolati, látogatási, hadi, kivált a törökön vett győzelmeket dicsőítő, továbbá helyi és személyi vonatkozású és vallásos tárgyú érmek kategóriái közt oszlanak meg.

Alig egy évtizede, hogy a külföldi éremvéső mesterek mindinkább teret vesztenek hazánkban és emlékérem-szükségleteinket itthon födözzük a fiatal magyar művészgárdának további fejlődés és még nagyobb virágzás reményére jogosító derék műveivel.